pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีขออย่าให้เกิดความขัดแย้ง เตรียมเดินหน้าสู่การเป็นประชาธิปไตย เผยยังไม่มีพรรคการเมืองติดต่อมา
วันจันทร์ที่ 26 พฤศจิกายน 2561
นายกรัฐมนตรีขออย่าให้เกิดความขัดแย้ง เตรียมเดินหน้าสู่การเป็นประชาธิปไตย เผยยังไม่มีพรรคการเมืองติดต่อมา
นายกรัฐมนตรีขออย่าให้เกิดความขัดแย้ง เตรียมเดินหน้าสู่การเป็นประชาธิปไตย เผยยังไม่มีพรรคการเมืองติดต่อมา
วันนี้ (26 พฤศจิกายน 2561) เวลา 14.34 น. ณ บริเวณห้องโถง ตึกบัญชาการ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการเป็นประธานประชุมคณะรัฐมนตรีร่วมกับคณะรักษาความสงบแห่งชาติ (คสช.) ว่า ที่ประชุมได้หารือถึงการเตรียมการในการหารือระหว่าง คสช. กับพรรคการเมืองในวันที่ 7 ธันวาคมนี้ เพื่อพูดคุยปัญหา อุปสรรค และรับฟังความคิดเห็น ขออย่าให้เกิดความขัดแย้ง เพราะเป็นการเริ่มต้นเดินหน้าสู่การเป็นประชาธิปไตยอย่างชัดเจนขึ้น
ส่วนสถานการณ์ความไม่สงบเรียบร้อย จะเกิดความขัดแย้งที่หลายฝ่ายแสดงความเป็นห่วงนั้น นายกรัฐมนตรีกล่าวว่า ถ้าทุกคนตั้งหลักว่าจะขัดแย้ง ก็จะเกิดความขัดแย้งขึ้นมา เพราะฉะนั้นทุกคนต้องร่วมมือร่วมใจ ใช้สติและปัญญาในการแก้ไขปัญหาทั้งหมดของประเทศให้ได้ ซึ่งรัฐบาลพยายามทําทุกอย่างให้สอดคล้องกับสถานการณ์ในปัจจุบันอย่างเต็มที่
สําหรับการปลดล็อกพรรคการเมือง นายกรัฐมนตรีกล่าวว่า จะพยายามปลดล็อกให้เร็วที่สุด ขอให้ทุกคนเข้าใจด้วย และหลังจากนั้นเป็นการปฏิบัติตามกฎหมายหมายของคณะกรรมการการเลือกตั้ง (กกต.) ซึ่งเป็นหน้าที่ของ กกต. ต่อไป
พร้อมกันนี้ นายกรัฐมนตรีได้กล่าวถึงความสนใจต่อการเมืองว่า วันนี้ต้องสนใจ เพราะทํางานการเมืองอยู่แล้ว จําเป็นต้องสนใจการเมือง ว่าต่อไปจะเกิดอะไรขึ้นในประเทศไทย จะเกิดการบริหารราชการตามยุทธศาสตร์ และแผนแม่บทหรือไม่ สิ่งที่รัฐบาลได้แก้ไข และทําการปฏิรูปไปแล้วจะมีการทําต่อหรือเปล่า ซึ่งขอให้ทุกคนสนใจในประเด็นดังกล่าวมากกว่ามาสนใจคําพูดต่าง ๆ ที่มีการบิดเบือนข้อมูล
นายกรัฐมนตรีกล่าวต่อไปว่า จากการสอบถามนักกฎหมายในประเด็นเรื่องการสมัครเป็นสมาชิกพรรคการเมือง นั้น ไม่จําเป็นต้องสมัครพรรคการเมืองใด ๆ ทั้งสิ้น และยังไม่มีพรรคการเมืองติดต่อมา ส่วนเรื่องการย้ายพรรคของนักการเมืองนั้น เป็นเรื่องของความสมัครใจ ที่มีความพอใจต่อนโยบายของพรรคการเมือง ซึ่งไม่เกี่ยวข้องกับตนเอง
------------------------------------------
รัฐบาลไทย-ข่าวทำเนียบรัฐบาล-รมว.กระทรวงการท่องเที่ยวและกีฬา  ลงพื้นที่จังหวัดภูเก็ต
วันศุกร์ที่ 9 สิงหาคม 2562
รมว.กระทรวงการท่องเที่ยวและกีฬา  ลงพื้นที่จังหวัดภูเก็ต
รมว.กระทรวงการท่องเที่ยวและกีฬา พร้อมคณะ ลงพื้นที่พบปะ และรับฟังปัญหาอุปสรรคจากผู้ประกอบธุรกิจการท่องเที่ยวและโรงแรม เพื่อให้กําลังใจผู้ประกอบการและสร้างความเชื่อมั่นให้กับนักท่องเที่ยว
วันเสาร์ที่ 3 สิงหาคม 2562 นายพิพัฒน์ รัชกิจประการ รมว.กระทรวงการท่องเที่ยวและกีฬา พร้อมคณะ ลงพื้นที่พบปะ และรับฟังปัญหาอุปสรรคจากผู้ประกอบธุรกิจการท่องเที่ยวและโรงแรม จังหวัดภูเก็ต
จากนั้น เวลา 20.30น. รมว.กระทรวงการท่องเที่ยวและกีฬา พร้อมคณะได้สํารวจแหล่งท่องเที่ยว ณ ถนนบางลา ป่าตอง เพื่อให้กําลังใจผู้ประกอบการและสร้างความเชื่อมั่นให้กับนักท่องเที่ยว โดยเน้นถึงความสะอาดและความปลอดภัยให้แก่นักท่องเที่ยว
รัฐบาลไทย-ข่าวทำเนียบรัฐบาล-มท.2 บรรยายพิเศษ “ประสบการณ์นักบริหาร” แก่รองผู้ว่าราชการจังหวัดใหม่  พร้อมเน้นย้ำ ต้องประสานแบบพลเรือน ตัดสินใจแบบทหาร บนพื้นฐานข้อมูลที่ถูกต้อง
วันพุธที่ 17 ตุลาคม 2561
มท.2 บรรยายพิเศษ “ประสบการณ์นักบริหาร” แก่รองผู้ว่าราชการจังหวัดใหม่  พร้อมเน้นย้ํา ต้องประสานแบบพลเรือน ตัดสินใจแบบทหาร บนพื้นฐานข้อมูลที่ถูกต้อง
มท.2 บรรยายพิเศษ “ประสบการณ์นักบริหาร” แก่รองผู้ว่าราชการจังหวัดใหม่
พร้อมเน้นย้ํา ต้องประสานแบบพลเรือน ตัดสินใจแบบทหาร บนพื้นฐานข้อมูลที่ถูกต้อง
วันนี้ (17 ต.ค. 61) เวลา 09.00 น. ณ ห้องประชุมอัษฎางค์ ชั้น 5 อาคารดํารงราชานุสรณ์ กระทรวงมหาดไทย
นายสุธี มากบุญ รัฐมนตรีช่วยว่าการกระทรวงมหาดไทย เป็นวิทยากรบรรยายพิเศษ เรื่อง “ประสบการณ์นักบริหาร”เพื่อมอบแนวทางการบริหารงานแก่รองผู้ว่าราชการจังหวัดใหม่ของกระทรวงมหาดไทย ตามโครงการปฐมนิเทศข้าราชการผู้ได้รับการแต่งตั้ง (เลื่อน) ให้ดํารงตําแหน่งรองผู้ว่าราชการจังหวัด รุ่นที่ 2 ประจําปีงบประมาณ พ.ศ. 2562 โดยจัดขึ้นระหว่างวันที่ 17 - 19 ตุลาคม 2561 เพื่อเตรียมความพร้อมให้แก่รองผู้ว่าราชการจังหวัดใหม่ของกระทรวงมหาดไทยในการบริหารราชการแบบบูรณาการเพื่อให้เกิดผลสัมฤทธิ์ที่เป็นประโยชน์ต่อประเทศชาติและประชาชน ซึ่งมีผู้เข้ารับฟังการบรรยาย จํานวน 22 คน
นายสุธี มากบุญ รัฐมนตรีช่วยว่าการกระทรวงมหาดไทย กล่าวว่า “จุดแตกหักของการพัฒนาอยู่ที่จังหวัด” ซึ่งจังหวัดถือเป็นหน่วยงานเชิงยุทธศาสตร์ที่มีความสําคัญอย่างยิ่งในการขับเคลื่อนงานให้เกิดผลสัมฤทธิ์ของการพัฒนา การดําเนินงานทุก ๆ ด้าน จึงต้องมุ่งเน้นประสิทธิภาพของการปฏิบัติหน้าที่ราชการให้เกิดประโยชน์สูงสุดเพื่อเป้าหมายในการแก้ไขปัญหาพื้นฐานสําคัญ 3 ประการ คือ 1. ความไม่รู้ 2. ความยากจน และ 3. ความเจ็บป่วย ผู้นําจึงต้องมีทั้งศาสตร์และศิลป์และตั้งอยู่บนพื้นฐานของคุณธรรมและจริยธรรม โดย “ต้องทําหน้าที่เพื่อหน้าที่และผลงาน ห้ามทําหน้าที่เพื่อผลประโยชน์เด็ดขาด” รวมทั้งต้องได้รับความร่วมมือร่วมใจจากประชาชนอย่างแท้จริง นั่นก็คือ การประพฤติปฏิบัติตัวของผู้นําแต่ละคนต้องเป็นที่ยอมรับและศรัทธาตามหลักการ “ครองตน ครองคน ครองงาน” และสิ่งสําคัญยิ่ง คือ การน้อมนําพระบรมราโชวาทของพระบาทสมเด็จพระปรมินทรมหาภูมิพลอดุลเดช บรมนาถบพิตร และสมเด็จพระเจ้าอยู่หัว มาเป็นหลักในการปฏิบัติราชการให้เกิดประโยชน์สุขแก่ประชาชน และมีความสํานึกในบุญคุณและทดแทนคุณของแผ่นดิน นอกจากนี้ ขอให้ผู้บริหารยุคใหม่นําเทคนิคการบริหารแบบมุ่งผลสัมฤทธิ์สมัยใหม่มาปรับใช้ให้สอดคล้องกับบริบทของสังคม สอดคล้องกับนโยบายรัฐบาล และการเปลี่ยนแปลงของโลกในปัจจุบัน เพื่อประโยชน์ต่อประชาชนที่จะได้รับบริการที่มีคุณภาพ สะดวก รวดเร็ว โดยยึดหลักการบริหารงานแบบบูรณาการเพื่อการเชื่อมโยงทุกองค์ประกอบเข้ามาสู่ความเป็นหนึ่งเดียว และสิ่งสําคัญอีกประการหนึ่ง คือการสร้างความมุ่งมั่นร่วมกันซึ่งต้องดําเนินการโดยการประสานงานอย่างใกล้ชิดกับทุกภาคส่วนที่เกี่ยวข้อง โดยจะต้องประสานงาน (แบบพลเรือน) และตัดสินใจ (แบบทหาร) บนพื้นฐานข้อมูลที่ถูกต้อง
สุดท้าย นายสุธี มากบุญ ได้เน้นย้ําถึงการปฏิบัติหน้าที่ราชการ ทั้งด้านการบริหารงานและการปกครอง โดยขอให้นําแนวทางและความรู้ที่ได้รับจากการถ่ายทอดทั้งทางวิชาการและการปฏิบัติงานไปประยุกต์ใช้ให้เหมาะสมกับสภาพภูมิสังคมอย่างเต็มกําลังความสามารถ ให้เป็นที่ประจักษ์แก่ส่วนราชการและพี่น้องประชาชนอย่างแท้จริง เพื่อส่งเสริมให้สถาบันผู้ว่าราชการจังหวัดเป็นที่ศรัทธาและพึ่งพาของประชาชน และขอให้ทุกคนเสียสละทํางานเพื่อประชาชนและประเทศชาติ ดั่งพระราชปณิธานของสมเด็จพระเจ้าบรมวงศ์เธอ กรมพระยาดํารงราชานุภาพ องค์ปฐมเสนาบดีกระทรวงมหาดไทยที่ว่า "บําบัดทุกข์ บํารุงสุข"
รัฐบาลไทย-ข่าวทำเนียบรัฐบาล-รอง นรม. และ รมว.สธ. พร้อมคณะผู้บริหาร สธ. ตรวจเยี่ยมผู้ป่วย และผู้สัมผัสโรคปอดอักเสบโคโรนาไวรัส
วันอาทิตย์ที่ 2 กุมภาพันธ์ 2563
รอง นรม. และ รมว.สธ. พร้อมคณะผู้บริหาร สธ. ตรวจเยี่ยมผู้ป่วย และผู้สัมผัสโรคปอดอักเสบโคโรนาไวรัส
รอง นรม. และ รมว.สธ. พร้อมคณะผู้บริหาร สธ. ตรวจเยี่ยมผู้ป่วย และผู้สัมผัสโรคปอดอักเสบโคโรนาไวรัส
วันที่ 2 กุมภาพันธ์ 2563 ณ สถาบันบําราศนราดูร กรมควบคุมโรค นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข และคณะผู้บริหารกระทรวงสาธารณสุข (สธ.) ตรวจเยี่ยมผู้ป่วยและผู้สัมผัสโรคปอดอักเสบ โคโรนาไวรัส พร้อมมอบกระเช้าของขวัญให้กับผู้ป่วย เพื่อเป็นขวัญและกําลังใจ โดยมีนายแพทย์อภิชาต วชิรพันธ์ ผู้อํานวยการสถาบันฯ ให้การต้อนรับ
รัฐบาลไทย-ข่าวทำเนียบรัฐบาล-นายกรัฐมนตรีเป็นประธานการประชุม ร่วมกับคณะกรรมการที่ปรึกษาด้านแนวทางการช่วยเหลือ และฟื้นฟูเศรษฐกิจจากการแพร่ระบาดโควิด-19
วันศุกร์ที่ 10 กรกฎาคม 2563
นายกรัฐมนตรีเป็นประธานการประชุม ร่วมกับคณะกรรมการที่ปรึกษาด้านแนวทางการช่วยเหลือ และฟื้นฟูเศรษฐกิจจากการแพร่ระบาดโควิด-19
นายกรัฐมนตรีเป็นประธานการประชุม ร่วมกับคณะกรรมการที่ปรึกษาด้านแนวทางการช่วยเหลือ และฟื้นฟูเศรษฐกิจจากการแพร่ระบาดโควิด-19
วันนี้ (10 ก.ค.63) เวลา 10.30 น. ณ ห้องสีเขียว ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมร่วมคณะกรรมการที่ปรึกษาด้านแนวทางการช่วยเหลือและฟื้นฟูเศรษฐกิจจากการแพร่ระบาดโควิด-19 โดยมีนายสมคิด จาตุศรีพิทักษ์ รองนายกรัฐมนตรี นายอุตตม สาวนายน รัฐมนตรีว่าการกระทรวงการคลัง นายพีระพันธุ์ สาลีรัฐวิภาค ที่ปรึกษานายกรัฐมนตรี นายดิสทัต โหตระกิตย์ เลขาธิการนายกรัฐมนตรี ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี และผู้ทรงคุณวุฒิจากภาคส่วนต่าง ๆ เข้าร่วมดังนี้
ประธานการกรรมการสภาหอการค้าแห่งประเทศไทย ประธานสภาอุตสาหกรรมแห่งประเทศไทย ประธานสภาธุรกิจตลาดทุนไทย ประธานสภาผู้ส่งสินค้าทางเรือแห่งประเทศไทย ประธานสภาเกษตรกรแห่งชาติ ประธานสภาดิจิทัลเพื่อเศรษฐกิจและสังคมแห่งประเทศไทย ประธานสมาพันธ์เอสเอ็มอีไทย นายปิติ ตัณฑเกษม นายไพรินทร์ ชูโชติถาวร นายเศรษฐพุฒิ สุทธิวาทนฤพุฒิ นายสุพัฒนาพงษ์ พันธ์มีเชาว์ ซึ่งมีเลขาธิการสภาพัฒนาการเศรษฐกิจและสังคมแห่งชาติ ทําหน้าที่เลขานุการ และนางณัฐฏ์จารี อนันตศิลป์ ผู้ทรงคุณวุฒิพิเศษประจําสํานักนายกรัฐมนตรี เป็นผู้ช่วยเลขานุการ
โดยมีวาระการหารือเรื่อง 1. รายงานสถานการณ์เศรษฐกิจ และกรอบการขับเคลื่อนเศรษฐกิจไทยในช่วงที่เหลือของปี 2563 2. การช่วยเหลือและฟื้นฟูวิสาหกิจขนาดกลางและขนาดย่อม (SMEs) ที่ได้รับผลกระทบจาก COVID-19
-----------------
รัฐบาลไทย-ข่าวทำเนียบรัฐบาล-จุรินทร์ เข้ม! สั่งเก็บภาษีทุ่มตลาดเหล็ก จีน-เวียดนาม-ไต้หวัน ต่ออีก 5 ปี
วันศุกร์ที่ 11 ตุลาคม 2562
จุรินทร์ เข้ม! สั่งเก็บภาษีทุ่มตลาดเหล็ก จีน-เวียดนาม-ไต้หวัน ต่ออีก 5 ปี
วันพฤหัสบดีที่ 10 ตุลาคม 2562 เวลา 15.00 น. ณ สํานักงานปลัดกระทรวงพาณิชย์  นายจุรินทร์ ลักษณวิศิษฏ์ หัวหน้าพรรคประชาธิปัตย์ รองนายกรัฐมนตรีและรัฐมนตรีว่าการกระทรวงพาณิชย์ เป็นประธานการประชุมคณะกรรมการพิจารณาการทุ่มตลาดและการอุดหนุน (ทตอ.)
สําหรับการพิจารณาวาระสําคัญ เกี่ยวกับมาตรการทุ่มตลาด คือ
1.การพิจารณาร่างผลการทบทวนความจําเป็นในการใช้มาตรการตอบโต้การทุ่มตลาดสินค้าเหล็กกล้าไร้สนิมรีดเย็น ชนิดม้วน แผ่น และแผ่นแถบที่มีแหล่งกําเนิดจากสาธารณรัฐประชาชนจีนต่อไป ตามมาตรา 57 ที่ประชุมมีมติว่า หลังจากใช้มาตรการมาแล้ว 5 ปี จะนําไปรับฟังผู้มีส่วนได้เสียหลังจากใช้มาตรการ แล้วนํามาพิจารณาว่าจะต่ออายุมาตรการต่อไปหรือไม่ โดยเหล็กกล้าไร้สนิมรีดเย็นชนิดม้วน แผ่น และแผ่นแถบ พิจารณาต่ออายุการใช้มาตรการต่อไปอีก 5 ปี เนื่องจากมีข้อมูลและหลักฐานเพียงพอว่าหากยุติการเรียกเก็บอากร AD จะทําให้มีการทุ่มตลาดต่อไป หรือทําให้การทุ่มตลาดฟื้นคืนมาอีก
2.การพิจารณาร่างผลการทบทวนความจําเป็นในการใช้มาตรการตอบโต้การทุ่มตลาดสินค้ากรดซิทริก ที่มีแหล่งกําเนิดจากสาธารณรัฐประชาชนจีนต่อไป ตามมาตรา 57 ที่ประชุมมีมติว่า มาตรการที่ใช้มาตั้งแต่ปี 2547 พิจารณาต่ออายุ อากร AD ต่อไปให้เรียกเก็บในอัตราเดิม คือ ร้อยละ 57.79 ของราคาซีไอเอฟ เนื่องจากมีข้อมูลและหลักฐานเพียงพอว่า หากยุติการเรียกเก็บอากรตอบโต้การทุ่มตลาดจะทําให้มีการทุ่มตลาดต่อไป หรือทําให้การทุ่มตลาดฟื้นคืนมาอีก
3.การพิจารณาร่างผลการทบทวนความจําเป็นในการใช้มาตรการตอบโต้การทุ่มตลาดสินค้าเหล็กแผ่นรีดเย็นชนิดเป็นม้วนและไม่เป็นม้วน ที่มีแหล่งกําเนิดจาก สาธารณรัฐประชาชนจีน สาธารณรัฐสังคมนิยมเวียดนาม และไต้หวันต่อไป ตามมาตรา 57 ที่ประชุมมีมติ เรียกเก็บอากรตอบโต้การทุ่มตลาด เนื่องจากมีข้อมูลแสดงความเป็นไปได้ที่จะมีการทุ่มตลาดต่อไปหรือฟื้นคืนมาอีก รวมทั้งยังมีแนวโน้มในการขายจัดราคาได้ในอนาคต และหากยุติการใช้มาตรการนี้ อาจจะเกิดการทะลักของสินค้าเข้ามาในราคาที่มีการทุ่มตลาด ทําให้อุตสาหกรรมเหล็กแผ่นรีดเย็นในประเทศไทยเกิดความเสียหายต่อไป จึงให้จัดเก็บในอัตราเดิมต่อไปอีก 5 ปี และหลังจากนี้จะเอาไปรับฟังความคิดเห็นประชาชน และบังคับใช้ต่อไป
โดยก่อนหน้านี้ที่ประชุม มีกรมการค้าต่างประเทศ ซึ่งทําหน้าที่เลขาฯรายงานเรื่องเพื่อทราบ คือ
1.สรุปผลการเข้าพบหารือระหว่างผู้ประกอบการอุตสาหกรรมเหล็กไทย (กลุ่ม 7 สมาคม) กับรัฐมนตรีว่าการกระทรวงพาณิชย์เกี่ยวกับสถานการณ์อุตสาหกรรมเหล็กไทยและเหล็กโลก โดยมีประกาศกฏกระทรวง 15 ฉบับ โดยตั้งใจจะให้มีผลบังคับใช้ได้กลางเดือนพฤศจิกายน
2.สรุปสถานะการฟ้องร้องและร้องเรียนที่เกิดจากการใช้มาตรการเยียวยาทางการค้า ณ วันที่ 31 สิงหาคม 2562 หลังจากออกมาตรการเยียวยาทางการค้า มีการฟ้องร้องและร้องเรียน ที่มีการกําหนดอากรตอบโต้ ในแต่ละรายไม่เท่ากัน โดนส่วนใหญ่ผู้นําเข้าเป็นผู้ฟ้องร้องจากความไม่พอใจในมาตรการ โดยสรุปมีผู้ฟ้องร้องขณะนี้ 7 กรณี
3.ความคืบหน้าในการจัดทําอนุบัญญัติตามพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ (ฉบับที่ 2) พ.ศ. 2562 4.สรุปผลการพิจารณาของคณะอนุกรรมการพิจารณารายละเอียดทางเทคนิคของสินค้าเหล็ก กรณีการยกเว้นการใช้มาตรการตอบโต้การทุ่มตลาดสินค้าเหล็กกล้าไร้สนิมรีดเย็นชนิดเป็นม้วน แผ่น และแผ่นแถบ ที่มีแหล่งกําเนิดจากประเทศญี่ปุ่น
รัฐบาลไทย-ข่าวทำเนียบรัฐบาล-กรมบัญชีกลางประกาศใช้แบบหนังสือค้ำประกัน 12 แบบ เพื่อหน่วยงานของรัฐใช้ทำสัญญาจัดซื้อจัดจ้างภาครัฐที่ถูกต้อง  เป็นมาตรฐานเดียวกัน
วันจันทร์ที่ 29 มิถุนายน 2563
กรมบัญชีกลางประกาศใช้แบบหนังสือค้ําประกัน 12 แบบ เพื่อหน่วยงานของรัฐใช้ทําสัญญาจัดซื้อจัดจ้างภาครัฐที่ถูกต้อง  เป็นมาตรฐานเดียวกัน
กรมบัญชีกลางได้กําหนดตัวอย่างหนังสือค้ําประกันเพื่อให้หน่วยงานของรัฐมีตัวอย่างหนังสือค้ําประกัน เพื่อใช้ในการทําสัญญาที่ถูกต้อง ตามเจตนารมณ์ของระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 ข้อ 166 และข้อ 167
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า กรมบัญชีกลาง โดยคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ ซึ่งได้รับมอบหมายจากคณะกรรมการนโยบายการจัดซื้อจัดจ้างและการบริหารพัสดุภาครัฐ (คณะกรรมการนโยบาย) ได้กําหนดตัวอย่างหนังสือค้ําประกันเพื่อให้หน่วยงานของรัฐมีตัวอย่างหนังสือค้ําประกัน เพื่อใช้ในการทําสัญญาที่ถูกต้อง ตามเจตนารมณ์ของระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 ข้อ 166 และข้อ 167
“การประกาศใช้แบบหนังสือค้ําประกันในครั้งนี้ มีจํานวน 12 แบบ ประกอบด้วย แบบหลักประกันสัญญาซื้อ (กรณีปกติ) แบบหลักประกันสัญญาซื้อ (กรณีสัญญาซื้อมีผลย้อนหลัง) แบบหลักประกันสัญญาจ้าง (กรณีปกติ) แบบหลักประกันสัญญาจ้าง (กรณีสัญญาจ้างมีผลย้อนหลัง) แบบหลักประกันซองการซื้อ แบบหลักประกันซองการจ้าง แบบหลักประกันการรับเงินค่าพัสดุล่วงหน้า แบบหลักประกันการรับเงินค่าจ้างล่วงหน้า แบบหลักประกันการรับเงินค่าจ้างที่ปรึกษาล่วงหน้า แบบหลักประกันการรับเงินประกันผลงานจ้าง แบบหลักประกันการรับเงินค่าจ้างก่อนการตรวจรับ และแบบหลักประกันการรับเงินค่าพัสดุก่อนการตรวจรับ ซึ่งจะเป็นประโยชน์ต่อหน่วยงานของรัฐในการนําไปใช้ประกอบการทําสัญญาให้ถูกต้องต่อไป สําหรับกรณีสัญญาเช่าที่ต้องวางหนังสือค้ําประกันเป็นหลักประกันสัญญาเช่า หน่วยงานของรัฐที่จะนําตัวอย่างหนังสือค้ําประกัน (หลักประกันสัญญาจ้าง) ไปปรับใช้กับกรณีสัญญาเช่านั้น ควรปรับแก้ข้อความในตัวอย่างหนังสือค้ําประกันดังกล่าว รวมทั้งข้อความในหมายเหตุให้สอดคล้องกับกรณีของสัญญาเช่าด้วย ทั้งนี้สามารถ Download ตัวอย่างหนังสือค้ําประกันดังกล่าว ได้ตามหนังสือคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ ที่ กค (กวจ) 0405.2/ว 290 ลงวันที่ 26 มิถุนายน 2563 ทาง www.gprocurement.go.th” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-สนธิรัตน์เร่งมาตรการช่วยเหลือชาวนา หวังสร้างให้ทุกปีเป็นปีทองราคาข้าว
วันพฤหัสบดีที่ 29 พฤศจิกายน 2561
สนธิรัตน์เร่งมาตรการช่วยเหลือชาวนา หวังสร้างให้ทุกปีเป็นปีทองราคาข้าว
วันนี้ (29 พฤศจิกายน 2561) นายสนธิรัตน์ สนธิจิรวงศ์ รัฐมนตรีว่าการกระทรวงพาณิชย์ ได้ลงพื้นที่ ณ จังหวัดอุบลราชธานี เพื่อตรวจติดตามมาตรการช่วยเหลือเกษตรกรและรักษาเสถียรภาพราคาข้าว และพบปะพี่น้องเกษตรกรในอําเภอเขื่องใน
ซึ่งได้เข้าร่วมโครงการตามนโยบายของรัฐบาลที่ต้องการดูดซับผลผลิตข้าวเปลือกในช่วงออกสู่ตลาดมาก “ตั้งแต่รัฐบาลเข้ามาบริหารประเทศได้บริหารจัดการข้าวที่ค้างสต๊อกจากโครงการรับจํานําข้าวเปลือกจนทําให้ ไม่มีผลกระทบต่อราคาตลาดอีกต่อไป รวมทั้งมีคําสั่งซื้อจากต่างประเทศเข้ามาอย่างต่อเนื่อง ดังนั้นปีนี้จึงมีความมั่นใจว่าจะรักษาปีทองของชาวนาสามารถขายข้าวหอมมะลิได้ราคาดีเช่นนี้ต่อไป”
รัฐมนตรีว่าการกระทรวงพาณิชย์กล่าวด้วยว่า การดําเนินการในระยะต่อไปรัฐบาลจะมุ่งหน้าสู่การตลาดนําการผลิตอย่างเต็มรูปแบบ โดยไม่บิดเบือนให้กลไกตลาดเสียหาย และจะรักษาราคาให้อยู่ในเกณฑ์ที่ดีต่อไป โดยจูงใจให้ทั้งห่วงโซ่การผลิตและการค้าข้าวเก็บข้าวไว้ในช่วงออกสู่ตลาด “โดยไม่บิดเบือนกลไกตลาด” โดยในปีฤดูกาลผลิต 2561/62 คณะรัฐมนตรีมีมาตรการช่วยเหลือชาวนาและรักษาเสถียรภาพราคาข้าว โดยให้ค่าเก็บเกี่ยวและปรับปรุงคุณภาพ แก่เกษตรกรทุกรายที่ขึ้นทะเบียนกับกรมส่งเสริมการเกษตร ไร่ละ 1,500 บาท ครัวเรือนละไม่เกิน 12 ไร่ หรือไม่เกิน 18,000 บาท คิดเป็นรายได้ที่เกษตรกรได้รับต่อตัน 2,500 – 3,750 บาท และเกษตรกรที่มียุ้งฉางสามารถนําข้าวเปลือกมาร่วมโครงการสินเชื่อชะลอการขายข้าวเปลือกจะได้รับค่าฝากเก็บตันละ 1,500 บาท ดังนั้นเกษตรกรจะได้รับประโยชน์จากมาตรการดังกล่าวตันละ 4,000 – 5,250 บาท นอกจากนั้น เมื่อเกษตรกรนําข้าวเปลือกออกจากยุ้งฉางจําหน่ายจะได้รับราคาสูงกว่าช่วงที่ผลผลิต ออกสู่ตลาดมาก ซึ่งคาดว่าจะได้รับราคาข้าวเปลือกหอมมะลิไม่ต่ํากว่าตันละ 16,000 – 17,000 บาท ซึ่งเป็นราคาที่สูงเป็นประวัติการณ์ เมื่อรวมราคาได้ที่เกษตรกรได้รับจากการดําเนินมาตรการในปีนี้ เกษตรกรจะได้รับราคาจําหน่ายข้าวเปลือกหอมมะลิ ตันละประมาณ 22,000 บาท
ทั้งนี้ ปัจจุบัน ธ.ก.ส. โอนเงินค่าเก็บเกี่ยวเข้าบัญชีเกษตรกรในพื้นที่ที่ไม่ประกาศภัยพิบัติแล้วทุกราย จํานวน 2,054,173 ราย รวมทั้งสิ้น 28,943,604,375 บาท
กรณีเกษตรกรรายใดไม่มียุ้งฉางเป็นของตนเอง แต่เป็นสมาชิกสถาบันเกษตรกรสามารถ นําข้าวไปฝากเก็บกับสถาบันเกษตรกร ซึ่งเกษตรกรจะได้รับค่าฝากเก็บตันละ 1,000 บาท หรือ หากมีความประสงค์จะสร้างยุ้งฉางเองสามารถขอรับสินเชื่อเพื่อสร้างยุ้งฉาง โดยรับภาระดอกเบี้ยเพียงร้อยละ 1 ต่อปี เมื่อนําข้าวเปลือกมาเข้าร่วมโครงการฯ ก็จะได้รับค่าฝากเก็บตันละ 1,500 บาท เช่นกัน นอกจากนั้น เพื่อเป็นการรักษาเสถียรภาพด้านราคาข้าว ได้ดําเนินโครงการสินเชื่อเพื่อรวบรวมข้าวและสร้างมูลค่าเพิ่มโดยสถาบันเกษตรกร และจูงใจให้ผู้ประกอบการค้าข้าวทั่วไปเก็บสต๊อกในช่วงที่ผลผลิตออกสู่ตลาดมาก ดังนั้นจากมาตรการของรัฐบาลดังกล่าว เกษตรกรชาวนาจึงมั่นใจได้ว่า จะได้รับรายได้จากการจําหน่ายข้าวเปลือกในเกณฑ์สูงต่อไป
รัฐบาลไทย-ข่าวทำเนียบรัฐบาล-ยาสมุนไพร เช่น ฟ้าทะลายโจร สามารถรักษาโรคไวรัสโควิด-19 ได้หรือไม่ ??
วันพฤหัสบดีที่ 19 มีนาคม 2563
ยาสมุนไพร เช่น ฟ้าทะลายโจร สามารถรักษาโรคไวรัสโควิด-19 ได้หรือไม่ ??
ฟ้าทะลายโจรรักษาไวรัสโควิดได้จริงหรือ ?
Q: ยาสมุนไพร เช่น ฟ้าทะลายโจร สามารถรักษาโรคไวรัสโควิด-19 ได้หรือไม่ ??
A: ฟ้าทะลายโจร เป็นยาสมุนไพรที่กรมแพทย์แผนไทยและการแพทย์ทางเลือก แนะนําให้ใช้รักษาหวัด และให้กินทันที ส่วนไวรัสโควิด-19 เป็นเชื้อไวรัสสายพันธุ์หนึ่งในกลุ่มโคโรนาไวรัส ไม่ใช่เชื้อไข้หวัดใหญ่ และยังไม่เคยมีการนําฟ้าทะลายโจรมาทดลองใช้รักษาโควิด-19 แต่อย่างใด
รัฐบาลไทย-ข่าวทำเนียบรัฐบาล-รมว.ดิจิทัลฯ หารือความร่วมมือด้าน ICT ระหว่างไทยและเวียดนาม
วันศุกร์ที่ 18 สิงหาคม 2560
รมว.ดิจิทัลฯ หารือความร่วมมือด้าน ICT ระหว่างไทยและเวียดนาม
รมว.ดิจิทัลฯ
ดร. พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ร่วมหารือทวิภาคีกับนายเจือง มินห์ ต๊วน (Mr.Truong Minh Tuan) รัฐมนตรีว่าการกระทรวงสารสนเทศและการสื่อสาร สาธารณรัฐสังคมนิยมเวียดนาม โดยมีประเด็นการหารือเกี่ยวกับความร่วมมือระหว่างไทยและเวียดนามในด้านความมั่นคงปลอดภัยทางไซเบอร์ การขยายโครงข่ายอินเทอร์เน็ตความเร็วสูง ความร่วมมือด้านการไปรษณีย์ และความร่วมมือด้านเทคโนโลยีสารสนเทศและการสื่อสาร (ICT) อื่นๆ เนื่องจากปัจจุบันเทคโนโลยีดิจิทัลและ ICT เป็นกลไกสําคัญในการพัฒนาเศรษฐกิจของประเทศ และเชื่อมั่นว่าทั้งสองฝ่ายจะสามารถร่วมมือกันพัฒนาประเทศและภูมิภาคอาเซียนให้เข้มแข็งขึ้นต่อไปในอนาคต เมื่อวันที่ 18 สิงหาคม 2560 ณ โรงแรมพลาซ่า แอทธินี กรุงเทพฯ
***********************
รัฐบาลไทย-ข่าวทำเนียบรัฐบาล-“กรมการแพทย์” เผยประสบการณ์ดูแลผู้ป่วยโควิด 19 ชี้มาเร็ว-รักษาเร็ว-หายเร็ว  [กระทรวงสาธารณสุข]
วันจันทร์ที่ 11 พฤษภาคม 2563
“กรมการแพทย์” เผยประสบการณ์ดูแลผู้ป่วยโควิด 19 ชี้มาเร็ว-รักษาเร็ว-หายเร็ว  [กระทรวงสาธารณสุข]
“กรมการแพทย์” เผยประสบการณ์ดูแลผู้ป่วยโควิด 19 ชี้มาเร็ว-รักษาเร็ว-หายเร็ว
กรมการแพทย์ เผยประสบการณ์ การดูแลผู้ป่วยโควิด 19 จํานวน กว่า 200 ราย ชี้เข้ารับการรักษาเร็ว โอกาสหายเร็ว เตรียมถ่ายทอดองค์ความรู้บริหารทรัพยากรร่วมกันให้โรงพยาบาลทั่วประเทศ พร้อมขยายเตียงและหอผู้ป่วยวิกฤตหากพบการติดเชื้อเพิ่มขึ้นอีกเป็นจํานวนมาก
บ่ายวันนี้ (11 พฤษภาคม 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์ณรงค์ อภิกุลวณิช รองอธิบดีกรมการแพทย์ กล่าวถึงประสบการณ์การดูแลรักษาผู้ป่วยโควิด 19 ของโรงพยาบาลสังกัดกรมการแพทย์ ว่า ที่ผ่านมาโรงพยาบาลสังกัดกรมการแพทย์ประสานความร่วมมือกับโรงเรียนแพทย์ โรงพยาบาลเอกชน สถาบันการแพทย์สังกัดกระทรวงกลาโหม ราชวิทยาลัยและสมาคมวิชาชีพที่เกี่ยวข้อง ตรวจคัดกรองตามเกณฑ์เฝ้าระวังและสอบสวนโรค ที่ผ่านมาได้ดูแลผู้ติดเชื้อในโรงพยาบาล ปัจจุบันยังนอนรักษาเพียง 12 ราย จากความร่วมมือที่เกิดขึ้นทําให้จํานวนเตียงในกรุงเทพฯ และปริมณฑล มีอยู่ถึง 2,263 เตียง เป็นเตียงผู้ป่วยวิกฤต (ไอซียู) 147 เตียง เป็นของรัฐ 72 เตียง เอกชน 75 เตียง สามารถขยายเพื่อรองรับการระบาดในระยะที่ 2 ภายใต้ความร่วมมือของประชาชนอย่างเข้มงวด โดยพร้อมที่จะถ่ายทอดองค์ความรู้เหล่านี้ไปยังโรงพยาบาลทั่วประเทศเพื่อเตรียมรับสถานการณ์ที่อาจมีผู้ป่วยเพิ่มขึ้นได้ต่อไปและเป็นที่น่ายินดีว่า ไม่พบบุคลากรติดเชื้อจากการดูแลผู้ป่วยโควิด 19
ด้านผศ.นพ.พจน์ อินทลาภาพร อายุรแพทย์โรคติดเชื้อ โรงพยาบาลราชวิถี กล่าวว่า จํานวนผู้ป่วยโควิด 19 ที่เข้ารับการรักษาอยู่ที่ 69 ราย รักษาหาย 64 ราย คิดเป็นร้อยละ 92.75 ทําให้ได้ประสบการณ์การรักษา โดยผู้ป่วยรายแรกของโรงพยาบาลราชวิถี อายุ 31 ปี เข้ามารับการรักษาเร็ว ได้รับยาฟาวิพิลาเวียร์ เพียง 3 วันพบว่าหายป่วย กรณีนี้สรุปได้ว่าอายุน้อยมารับการรักษาเร็วโอกาสหายสูง ตัวอย่างที่สอง เป็นผู้ป่วยชายอายุ 55 ปี ไม่มีโรคประจําตัว มีอาการไข้ถึง 13 วัน จึงมารักษา อีก 4 วันต่อมาเสียชีวิต ทําให้เห็นว่าอายุมากแม้ไม่มีโรคประจําตัวหากเข้ารับการรักษาช้าเสี่ยงต่อการเสียชีวิต ส่วนตัวอย่างที่สามเป็นเพศหญิงอายุ 57 ปี ติดเชื้อจากบุตรสาว 4 วันแรกที่เข้าโรงพยาบาลไม่มีอาการ ในวันที่ 5 เริ่มมีไข้ ปอดอักเสบ ได้รับการรักษาเร็วด้วยยาฟาวิพิลาเวียร์ ต่อมาหายป่วย บทเรียนการรักษาโควิด 19 ทําให้เห็นว่า ยาฟาวิพิลาเวียร์ช่วยในการรักษาปอดอักเสบได้ และเมื่อมีอาการป่วยต้องรีบเข้ารับการรักษาจึงจะมีโอกาสหายสูง
ด้านพญ.เปี่ยมลาภ แสงสายัณห์ หัวหน้ากลุ่มงานอายุรกรรมปอด สถาบันโรคทรวงอก กรมการแพทย์ กล่าวว่า สถาบันโรคทรวงอกให้ความสําคัญการป้องกันการติดเชื้อในบุคลากรทางการแพทย์ จึงเริ่มต้นการแยกพื้นที่การตรวจรักษาผู้ป่วยโควิด 19 การจัดหอพักผู้ป่วยความดันลบ โดยนําความรู้จากการรักษาผู้ป่วยวัณโรคมาประยุกต์ใช้ ทําให้รับมือการรักษาได้เป็นอย่างดี
***************************************11 พฤษภาคม 2563
รัฐบาลไทย-ข่าวทำเนียบรัฐบาล-รมว.พาณิชย์ ร่วมหารือ AEM ผลักดันการรวมกลุ่มทางเศรษฐกิจของอาเซียน
วันอังคารที่ 5 กันยายน 2560
รมว.พาณิชย์ ร่วมหารือ AEM ผลักดันการรวมกลุ่มทางเศรษฐกิจของอาเซียน
รัฐมนตรีว่าการกระทรวงพาณิชย์ (นางอภิรดี ตันตราภรณ์) จะเดินทางเข้าร่วมการประชุมรัฐมนตรีเศรษฐกิจอาเซียน (AEM) และการประชุมกับรัฐมนตรีเศรษฐกิจของประเทศคู่เจรจาของอาเซียน ซึ่งมีกําหนดจัดขึ้นระหว่างวันที่ 6 - 11 กันยายน 2560
ณ กรุงมะนิลา สาธารณรัฐฟิลิปปินส์ เพื่อร่วมผลักดันการดําเนินการรวมกลุ่มทางเศรษฐกิจของอาเซียนให้มีความคืบหน้า และจะมีการประกาศความสําเร็จในการเจรจาจัดทํา FTA ระหว่างอาเซียนกับฮ่องกงในการประชุมครั้งนี้ด้วย
นางอภิรดี ตันตราภรณ์ รัฐมนตรีว่าการกระทรวงพาณิชย์ เปิดเผยว่า ในการประชุมครั้งนี้ รัฐมนตรีเศรษฐกิจอาเซียนจะติดตามและเร่งรัดการดําเนินงานตามแผนงานประชาคมเศรษฐกิจอาเซียน 2568 หรือ AEC Blueprint 2025 ในประเด็นสําคัญที่จะช่วยลดอุปสรรคทางการค้าและส่งผลต่อการขยายตัวของการค้าการลงทุน โดยรัฐมนตรีเศรษฐกิจอาเซียนจะร่วมรับรองเอกสารสําคัญ อาทิ แผนงานด้านพาณิชย์อิเล็กทรอนิกส์ของอาเซียน แผนงานและตัวชี้วัดการอํานวยความสะดวกทางการค้าของอาเซียน กรอบการคุ้มครองผู้บริโภคระดับสูง แนวทางการจดทะเบียนธุรกิจที่ดี รวมถึงกรอบการดําเนินธุรกิจแบบมีส่วนร่วมของอาเซียนเพื่อผลักดันให้ธุรกิจขนาดเล็กและรายย่อยสามารถร่วมอยู่ในห่วงโซ่มูลค่าโลก นอกจากนี้ ยังมีการประชุมอื่นๆ ภายใต้การดําเนินงานของเสาเศรษฐกิจ ได้แก่ การประชุมคณะมนตรีเขตการค้าเสรีอาเซียน (AFTA Council) ซึ่งจะมีการติดตามการดําเนินการจัดทําระบบการรับรองถิ่นกําเนิดสินค้าด้วยตนเองของอาเซียน และการประชุมคณะมนตรีเขตการลงทุนอาเซียน (AIA Council) ซึ่งจะมีการติดตามความคืบหน้าในการดําเนินการภายใต้ความตกลงว่าด้วยการลงทุนอาเซียน (ACIA)
นางอภิรดี กล่าวว่า ในส่วนของความสัมพันธ์กับประเทศนอกภูมิภาค รัฐมนตรีเศรษฐกิจอาเซียนและฮ่องกงจะร่วมกันประกาศความสําเร็จในการเจรจาจัดทําความตกลงการค้าเสรีอาเซียน-ฮ่องกงและความตกลงด้านการลงทุนอาเซียน-ฮ่องกงที่ได้เริ่มการเจรจามาตั้งแต่เดือนกรกฎาคม 2557 รวมทั้งจะมีการร่วมรับรองเอกสารระหว่างอาเซียนกับประเทศคู่เจรจาอื่นๆ อาทิ แถลงการณ์ร่วมระหว่างสาธารณรัฐประชาชนจีนและอาเซียนว่าด้วยความร่วมมือด้านการเชื่อมโยงโครงสร้างพื้นฐานที่ลึกซึ้งขึ้น แผนงานความร่วมมือทางเศรษฐกิจของอาเซียน+3 ปี 2560-2561 แผนกิจกรรมความร่วมมือภายใต้กรอบความตกลงด้านการค้าและการลงทุนระหว่างอาเซียนกับสหรัฐฯ และแผนงานความร่วมมือด้านการค้าและการลงทุนระหว่างอาเซียน-รัสเซีย หลังปี 2560 เป็นต้น นอกจากนี้ จะมีการพบหารือระหว่างรัฐมนตรีเศรษฐกิจ RCEP เพื่อเร่งรัดผลักดันให้การเจรจา RCEP ซึ่งเป็นความตกลงระหว่างอาเซียนกับคู่เจรจา 6 ประเทศ ให้มีความคืบหน้าอย่างมีนัยสําคัญโดยเร็ว
ในช่วงการประชุมครั้งนี้ รัฐมนตรีเศรษฐกิจยังจะร่วมหารือกับภาคเอกชน ได้แก่ สภาที่ปรึกษาธุรกิจอาเซียน (ASEAN-BAC) สภาหอการค้าและอุตสาหกรรมญี่ปุ่นในอาเซียน (FJCCIA) สภาธุรกิจเอเชียตะวันออก (EABC) สภาธุรกิจอาเซียน-เกาหลีใต้ (AKBC) สภาธุรกิจอาเซียน-สหรัฐฯ (USABC) และสภาธุรกิจแคนาดา-อาเซียน (CABC) เพื่อรับฟังข้อเสนอแนะและแลกเปลี่ยนข้อคิดเห็นด้านการค้าและการลงทุนกับภาคเอกชน
ปัจจุบัน อาเซียนเป็นคู่ค้าอันดับหนึ่งของไทย โดยการค้าของไทยกับอาเซียนในปี 2559 มีมูลค่าประมาณ 9.1 หมื่นล้านเหรียญสหรัฐ หรือประมาณร้อยละ 22 ของการค้าไทยกับทั่วโลก ทั้งนี้ ตลาดส่งออกและแหล่งนําเข้าสําคัญของไทยในอาเซียน ได้แก่ มาเลเซีย สิงคโปร์ อินโดนีเซีย เวียดนาม และฟิลิปปินส์